《所怀寄何寺簿》
宋代·于石

斜日明远树，落叶走空阶。
闭门寂无事，心澹境自佳。
美人期不寂，此乐谁与偕。
岂无南飞雁，可以寄所怀。
所怀不可寄，孤云渺天涯。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。